|  |
| --- |
| Корпоративни комуникации |
| A1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

27.01.2025

**Ookla®: Мобилната мрежа на А1 е най-бързата в България**

* *За втора поредна година* ***мобилната мрежа на A1 България е с най-висок Speed ScoreTM******– 241,09****, сред трите оператора за периода юли-декември 2024 г.*
* *Според изследването медианната скорост за сваляне на данни е 185,96 Mbps, а медианната стойност на времезакъснението е 17 ms.*
* *Признанието затвърждава лидерската позиция на А1 в мобилния интернет и подчертава технологичното ѝ превъзходство.*

А1 продължава да задава стандартите на българския телекомуникационен пазар с най-бързата мобилна мрежа според [Ookla® SpeedtestTM](https://www.a1.bg/ookla-fastest-network). Компанията постигна най-висок SpeedScore, най-бърза скорост на сваляне на данни и най-ниска латентност сред трите телекома в страната за втора поредна година.

В последното изследване на Ookla® А1 заема челна позиция с най-висок Speed ScoreTM 241,09, медианна скорост на сваляне 185,96 Mbps и медианна латентност 17 ms. Класирането е на базата на сравненото от Ookla® усреднено представяне на трите мобилни мрежи чрез над 654 699 теста, направени от потребители в периода юли-декември 2024 година. A1 е постигнала скорости на сваляне в региона на София от 302,58 Mbps, Варна - 207,07 Mbps и Пловдив - 158,79 Mbps.

„Тази награда е доказателство, че усилията ни създават реална стойност за хората, като улесняват тяхното ежедневие и отварят врати към нови възможности – по-голяма свобода, продуктивност и забавление в един все по-свързан свят“, **заяви Александър Димитров, главен изпълнителен директор на А1.** „Ние непрекъснато инвестираме в мрежовата инфраструктура и се стремим да надхвърлим очакванията на потребителите. Само през последните пет години вложихме над 500 млн. лева в подобрения на мобилната ни мрежа.“

„Speedtest наградата на Ookla отличава най-добрите доставчици на фиксирана и мобилна свързаност в света, като предоставя на потребителите надеждна и точна информация за избора на интернет доставчик”, **коментира Стивън Бай, президент и главен изпълнителен директор на Ookla, подразделение на Ziff Davis.** „Радваме се, че за втора поредна година отличаваме А1 с най-бързата мобилна мрежа в България. Това признание е доказателство за усилената работа и отдадеността на екипа на А1 в осигуряването на най-бързата мрежова свързаност.“

5G ULTRA мрежата на А1 осигурява гигабитови скорости и ниска латентност, покривайки 86% от населението на страната – включително в почти всички населени места с над 3000 жители, ключовите пътни артерии и основните курорти. Максималните измерени скорости в 5G мрежата на А1 надхвърлят 1,95 Gbps. 4G мрежата покрива над 99,5% от населението, а максималната измерена скорост на сваляне е 760 Mbps.

За определянето на носителя на SpeedtestTM Award за най-бърза мобилна мрежа Ookla® анализира резултатите от тестовете, направени със смартфони, независимо кое поколение мрежа са използвали. Наградата на А1 е базирана на тестове, направени на повече от 85 572 уникални устройства.

А1 започна да предлага за клиенти своята 5G ULTRA мрежа в началото на 2021 година и продължава да предоставя несравними скорост и надеждност. Съчетанието на високите скорости на 5G ULTRA и отлично представяне на 4G допринасят за това мобилните услуги на А1 да получават признание за най-бързите в България за втора поредна година от Ookla®.

*\*Според Ookla®, на базата на данни от Speedtest Intelligence® тестове, проведени на територията на България в рамките на периода юли-декември 2024 г. за скоростта на мобилната мрежа. Търговските марки на Ookla се използват с разрешение. Повече информация за тестовете и мобилната мрежа на А1:* [*www.А1.bg*](http://www.А1.bg)*.*

*\*\*Speed ScoreTM включва измерване на скоростта на изтегляне (download) и качване (upload) на всеки доставчик, за да оцени достигнатите скорости в мрежата.*

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*

***За Ookla***

*Ookla е световен лидер в мониторинга и анализа на свързаността, който предоставя на потребителите, бизнеса и други организации информация, базирана на данни, за подобряване на мрежите и клиентското преживяването в интернет. Ние помагаме на нашите клиенти да намерят ефективни решения на най-големите си предизвикателства и насърчаваме иновациите.*

*Ookla® e част от Ziff Davis (NASDAQ: ZD), водеща компания в областта на дигиталните медии и интернет, чието портфолио включва водещи марки от различни сектори: технологии, забавление, пазаруване, киберсигурност и маркетингови технологии. Сред най-разпознаваемите марки на Ookla са Speedtest®, Downdetector®, Ekahau®, RootMetrics® и други.*